ΤΟ ΟΙΚΟΥΜΕΝΙΚΟΝ ΠΑΤΡΙΑΡΧΕΙΟΝ – ΕΚΚΛΗΣΙΑ ΑΡΧΟΥΣΑ ΚΑΙ ΠΑΣΧΟΥΣΑ

2026-03-23T16:17:02+11:00

Price: 65.00

Περίληψη

Η παρούσα πολύπτυχος μελέτη, θεολογική, εκκλησιολογική και ιστορικο-κανονική, τίθεται εις την διάθεσιν αλλά και την κρίσιν των αναγνωστών και της επιστημονικής κοινότητος, εις μίαν εποχήν, καθ' ην το γεωπολιτικόν περιβάλλον εις την περιοχήν της Μεσογείου και δη της Μέσης Ανατολής συνταράσσεται από πολέμους και ακοάς πολέμων και βορειότερον, εις την περιοχήν της Ουκρανίας, η σύρραξις συνεχίζεται ακάθεκτος... Αναμφιβόλως, πρωτοκαθεδρία δια το Οικουμενικόν Πατριαρχείον ουδόλως δηλοί μονοκρατορίαν ή παπικάς αξιώσεις ως λέγουν τινές, τουναντίον η προσήλωσις του θρόνου του Πρωτοκλήτου Ανδρέου εις τον Συνοδικόν θεσμόν είναι μοναδική και παροιμιώδης, αρκεί και μόνον η υπόμνησις ότι άπασαι αι άγιαι Οικουμενικοί Σύνοδοι συνεκλήθησαν εν τω κανονικώ εδάφει αυτού, συνεργία των αοιδίμων Προκατόχων της ημετέρας Μετριότητος. (Οικουμενικός Πατριάρχης Βαρθολομαίος)

Οι δύο μετοχές του τίτλου του ανά χείρας πονήματος «άρχουσα και πάσχουσα», αποδίδουν πλήρως την πραγματικότητα που διαχρονικά βιώνει η Μεγάλη Εκκλησία. Είναι γεγονός ότι κάποιοι σήμερα αναπαύονται με το πάσχουσα της Εκκλησίας της Κωνσταντινουπόλεως αλλά δεν συμβιβάζονται με το άρχουσα, αφού αδυνατούν να αποδεχθούν την μεγάλη εκκλησιολογική και κανονική αλήθεια, ότι δηλαδή το Οικουμενικό Πατριαρχείο κατέχει απαραβίαστα προνόμια, τα οποία του παραχωρήθηκαν, τη επινεύσει του Παναγίου Πνεύματος, από τις Οικουμενικές Συνόδους.